Document ID: 32012R1070

KOMMISSIONENS GENNEMFØRELSESFORORDNING (EU) Nr. 1070/2012
af 14. november 2012
om ændring af forordning (EF) nr. 2535/2001 for så vidt angår præferenceimport af mælk og mejeriprodukter, der ikke er omfattet af kontingenter, og importkontingenter for mejeriprodukter med oprindelse i Republikken Moldova
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, og artikel 148, litra c), sammenholdt med artikel 4, og
ud fra følgende betragtninger:
(1)
Afsnit 2, kapitel I, i Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter (2) gælder for importkontingent nr. 09.4210, der er fastsat i Rådets forordning (EF) nr. 55/2008 (3) og tildelt Republikken Moldova frem til 2012. Europa-Parlamentets og Rådets forordning (EU) nr. 581/2011 af 8. juni 2011 (4) forlænger gyldigheden af forordning (EF) nr. 55/2008 til slutningen af 2015. Forordning (EF) nr. 2535/2011 bør derfor tage hensyn til forlængelsen af gyldigheden af kontingent nr. 09.4210.
(2)
I afsnit 2, kapitel II, i forordning (EF) nr. 2535/2001 fastsættes der bestemmelser for præferenceimport, der ikke er omfattet af kontingenter, men som er omfattet af særlige aftaler og retsakter. For at sikre en korrekt forvaltning af importen bør disse bestemmelser også finde anvendelse på al anden præferenceimport, der ikke er omfattet af kontingenter, og som er omhandlet i artikel 2 i samme forordning. Desuden bør disse regler af hensyn til klarheden og åbenheden omfatte en forpligtelse til at angive præferencetolden ved import i rubrik 24 i licensansøgningen og licenserne.
(3)
Forordning (EF) nr. 2535/2001 bør derfor ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
I forordning (EF) nr. 2535/2001 foretages følgende ændringer:
1)
Afsnit 2, kapitel II, affattes således:
"KAPITEL II
Import uden for kontingenter på grundlag af en enkelt importlicens
Artikel 20
1. Dette kapitel finder anvendelse på:
a)
præferenceimport, der ikke er omfattet af kontingenter, og som er omhandlet i:
i)
bilag I til protokol 1 til afgørelse nr. 1/98 truffet af Associeringsrådet EF-Tyrkiet
ii)
bilag IV til aftalen med Sydafrika
iii)
bilag 2 til aftalen mellem Det Europæiske Fællesskab og Det Schweiziske Forbund om handel med landbrugsprodukter
b)
enhver anden præferenceimport, der ikke er omfattet af kontingenter, af produkter anført i bilag II, del I, punkt J, til forordning (EF) nr. 376/2008.
2. De pågældende produkter og toldsatser for den import, der er angivet i stk. 1, litra a), er anført i bilag II til denne forordning.
Artikel 21
1. Licensansøgningen og licensen skal indeholde følgende oplysninger:
a)
i rubrik 8: oprindelseslandet
b)
i rubrik 20: én af angivelserne i bilag XVI.
2. Den nedsatte toldsats skal angives i rubrik 24 i licensen.
3. Licensen forpligter til at importere fra det land, der er anført i rubrik 8.
Artikel 22
Anvendelsen af den nedsatte toldsats er betinget af, at der fremlægges en importlicens ledsaget af en angivelse om overgang til fri omsætning samt et oprindelsesbevis."
2)
I bilag I, erstattes punkt J af teksten i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. november 2012.

Labels: 3
17
18